Diari Oficial de la Generalitat Valenciana


Sumari del DOGV 8961, del 26-11-2020 (2020/10500)

ACORD de 20 de novembre de 2020, del Consell, pel qual s'autoritza incrementar el límit per a comprometre despesa pluriennal a càrrec a les línies de subvenció S7376, «Una beca per a pràctiques de titulats superiors per al seguiment i verificació dels programes operatius CV 2014-2020» i S7379, «Beques pràctiques titulats superiors» de l'annex de transferències i subvencions corrents del Programa 612.10, Fons europeus, de la Conselleria d'Hisenda i Model Econòmic. (VL 06.010/20-030)
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8961

Data del DOGV
:   26-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10112


Data del document
:   20-11-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 20 de novembre de 2020, del Consell, pel qual s'autoritza incrementar el límit per a comprometre despesa pluriennal a càrrec a les línies de subvenció S7376, «Una beca per a pràctiques de titulats superiors per al seguiment i verificació dels programes operatius CV 2014-2020» i S7379, «Beques pràctiques titulats superiors» de l'annex de transferències i subvencions corrents del Programa 612.10, Fons europeus, de la Conselleria d'Hisenda i Model Econòmic. (VL 06.010/20-030) [2020/10020]  
L'annex de transferències i subvencions corrents del Programa 612.10 «Fons europeus», inclou les línies de subvenció S7367 i S7379, previstes per a la concessió de beques de pràctica professionals a joves titulats i titulades, en tasques relacionades amb els programes operatius de fons europeus a la Comunitat Valenciana i cofinançades al 50 % per la Unió Europea; la primera per a tasques de seguiment i verificació dels programes operatius CV 2014-2020, i la segona per a tasques relatives a la participació en projectes europeus, amb especial èmfasi en les funcions d'informació i difusió de convocatòries de programes europeus.  
  
Aquestes beques es regulen d'acord amb el que es disposa en l'Ordre 7/2017, de 9 d'agost, de la Conselleria d'Hisenda i Model Econòmic, per la qual es van aprovar les seues bases reguladores, així com pel Decret 132/2009, del Consell, que regula la concessió de beques. Totes dues normes estableixen la seua duració en 12 mesos, que podran prorrogar-se per un període màxim d'altres 12. La Direcció General de Fons Europeus, davant el satisfactori desenvolupament d'aquestes en anys anteriors, té prevista la continuïtat d'aquestes.  
Considerant la dotació de totes dues línies de subvenció en aquest exercici, la repercussió que, per la data de resolució de la convocatòria 2020, tindrà en l'exercici 2021, i els límits per a comprometre despesa en exercicis futurs que estableix l'article 40 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions, cal incrementar el límit quantitatiu per a totes dues línies en l'anualitat 2021.  
A aquest efecte i en virtut del que es disposa en l'article 40.4 de la Llei 1/2015, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 20 de novembre de 2020,  
  
Acorda  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa per a l'exercici 2021 a càrrec de les línies de subvenció S7367 i S7379, de l'annex de transferències i subvencions corrents del programa 612.10 «Fons europeus», d'acord amb el següent detall:  
  
 Línia S7367 «Una beca per a pràctiques de titulats superiors per al seguiment i verificació dels programes operatius CV 2014-2020»  
  
  
Exercici Límit actual Límit modificat  
2021 9.380,00 13.780,00  
  
  
Línia S7379 «Beca pràctiques de titulats superiors»  
   
Exercici Límit actual Límit modificat  
2021 9.380,00 13.780,00  
  
  
  
València, 20 de novembre de 2020  
  
La consellera secretària,  
MÓNICA OLTRA JARQUE